2006D0133 — DA — 16.06.2009 — 005.001

Dette dokument er et dokumentationsredskab, og institutionerne påtager sig intet ansvar herfor

om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner et Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme

Ændret ved:

▼B

KOMMISSIONENS BESLUTNING

af 13. februar 2006

om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner et Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme

(meddelt under nummer K(2006) 345)

(2006/133/EF)

De øvrige medlemsstater bør fortsat have mulighed for at anvende supplerende foranstaltninger, der beskytter deres respektive områder mod fyrretræsnematoden.

Det er også nødvendigt, at Portugal fortsat træffer foranstaltninger til at bekæmpe spredningen af fyrretræsnematoden og udrydde den. Der bør således fremlægges en opdateret udryddelsesplan på mellemlang sigt, som gør det muligt at bekæmpe spredningen af fyrretræsnematoden mere effektivt og at udrydde denne.

Portugal må derfor nødvendigvis fortsætte med at træffe særforanstaltninger vedrørende flytning af træ, isoleret bark og værtsplanter inden for afgrænsede områder i Portugal og fra sådanne områder til andre områder i Portugal og til de øvrige medlemsstater.

Gennemførelsen af Portugals plan på mellemlang sigt for udryddelse af fyrretræsnematoden fra februar 2003, som ændret i juni 2003, blev evalueret af Den Stående Komité for Plantesundhed på komitéens møder i juli 2004 og maj 2005. På det sidste af disse to møder konkluderede man, at det opstillede mål for reduktion af infektionsniveauet i den afgrænsede zone endnu ikke helt var nået.

Levnedsmiddel- og Veterinærkontorets evalueringer, den seneste fra november 2004, supplerende oplysninger fremlagt af Portugal og officielle undersøgelser gennemført af andre medlemsstater af træ, isoleret bark og planter af Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. og Tsuga Carr. viser, at anvendelsen af udryddelsesprogrammet i Portugal har betydet, at spredningen af fyrretræsnematoden fortsat er begrænset til de afgrænsede områder i Portugal. Der blev dog stadig fundet træer med symptomer på angreb af fyrretræsnematoden under undersøgelser af disse områder.

Hvis en medlemsstat mener, at der er overhængende risiko for indslæbning på dens område fra en anden medlemsstat af Bursaphelenchus xylophilus (Steiner et Buhrer) Nickle et al. (fyrretræsnematoden), bør den midlertidigt kunne træffe alle nødvendige supplerende foranstaltninger for at beskytte sig mod denne risiko.

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet ( 1 ), særlig artikel 16, stk. 3, og

Artikel 1

I denne beslutning forstås ved:

a) »fyrretræsnematoden«: Bursaphelenchus xylophilus (Steiner et Buhrer) Nickle et al

▼M1

Artikel 2

▼M4

Indtil den 31. marts 2012 sørger Portugal og, hvis det er relevant, Spanien for, at de betingelser, der er angivet i bilaget, opfyldes for så vidt angår modtageligt træ, modtagelig bark og modtagelige planter, som skal flyttes inden for eller fra afgrænsede områder, jf. artikel 5, til andre områder end afgrænsede områder i medlemsstaterne, eller til tredjelande.

▼M6

Ved kontrol af, at betingelserne i bilagets punkt 1 er opfyldt, foretager Portugal officiel kontrol på det højest gennemførlige niveau for flytninger af modtageligt træ, modtagelig bark og modtagelige planter fra de afgrænsede områder på Portugals område til andre områder end de afgrænsede områder i medlemsstaterne eller i tredjelande. Portugal er særligt opmærksom på de flytninger, der frembyder den største risiko for spredning af levende fyrretræsnematoder uden for de afgrænsede områder. De officielle kontroller foregår de steder, hvor modtageligt træ, modtagelig bark og modtagelige planter forlader de afgrænsede områder. Alle resultater af de officielle kontroller meddeles Kommissionen og de øvrige medlemsstater en gang om ugen.

▼M1

Portugal gennemfører indtil den 31. marts 2012 en udryddelsesplan med henblik på at bekæmpe spredningen af fyrretræsnematoden og udrydde den. Denne plan skal omfatte nærmere enkeltheder vedrørende forvaltningen i det afgrænsede område af plantesorter, der vides at være meget modtagelige for fyrretræsnematoden under de forhold, der gør sig gældende i Portugal. Denne plan revideres hvert år senest den 31. december.

▼M6

Artikel 3

1. Andre bestemmelsesmedlemsstater end Portugal foretager officielle kontroller af modtageligt træ, modtagelig bark og modtagelige planter, der kommer fra Portugal og indføres på deres område. Disse kontroller skal bestå af en dokumentkontrol, der omfatter en kontrol af, at træet er mærket, og at mærkningen opfylder kravene i nærværende beslutning, en identitetskontrol og om nødvendigt en plantesundhedskontrol, der kan omfatte en undersøgelse for tilstedeværelse af fyrretræsnematoden.

2. De officielle kontroller, jf. stk. 1, foretages med en hyppighed, der især afhænger af den risiko, der er forbundet med de forskellige typer modtageligt træ, modtagelig bark og modtagelige planter, og af den for flytningen af modtageligt træ, modtagelig bark og modtagelige planter ansvarlige operatørs hidtidige opfyldelse af kravene i nærværende beslutning.

3. Hvis det under en officiel kontrol, der udføres i henhold til stk. 1, bekræftes, at kravene ikke er opfyldt, træffes der passende foranstaltninger af samme art som de i artikel 11 i direktiv 2000/29/EF omhandlede.

▼M2

Artikel 4

1. Medlemsstaterne gennemfører en årlig officiel kontrol af modtageligt træ, modtagelig bark og modtagelige planter med oprindelse i deres lande for at fastslå, om der er tegn på angreb af fyrretræsnematoden.

Resultaterne af denne kontrol meddeles til de øvrige medlemsstater og Kommissionen senest den 15. december hvert år, jf. dog artikel 16, stk. 1, i direktiv 2000/29/EF.

Ud over den i stk. 1 omhandlede kontrol udarbejder Portugal og, hvis det er relevant, Spanien årligt en kontrolplan for de afgrænsede områder og fremlægger den for Kommissionen til godkendelse. Planen skal være risikobaseret, og der skal være taget hensyn til, hvordan modtagelige planter er fordelt inden for deres område.

◄

Resultaterne af den kontrol, der foretages på grundlag af kontrolplanen, meddeles til Kommissionen og de øvrige medlemsstater, så snart de foreligger.

▼B

Artikel 5

Portugal præciserer på grundlag af den kontrol, der er omhandlet i artikel 4, i hvilke områder fyrretræsnematoden vides ikke at forekomme, og afgrænser områder (i det følgende benævnt afgrænsede områder) bestående af en del, hvor fyrretræsnematoden vides at forekomme, og en del, der skal fungere som stødpudezone, med en bredde på mindst 20 km omkring den første del.

▼M4

Hvis resultaterne af den i artikel 4, stk. 2, omhandlede kontrol viser forekomst af fyrretræsnematoden mindre end 20 km fra grænsen til Spanien, underretter Portugal øjeblikkeligt Spanien herom. Hvis det bekræftes, at fyrretræsnematoden forekommer inden for 3 km fra grænsen til Spanien, eller hvis der konstateres yderligere forekomst i nærheden af den første forekomst inden for et år, opretter Spanien på spansk område et afgrænset område som en udvidelse af Portugals afgrænsede område, der omfatter en 20 km bred stødpudezone omkring det sted, hvor forekomsten blev konstateret.

▼B

Kommissionen opstiller en liste over »områder«, hvor fyrretræsnematoden vides ikke at forekomme, og sender denne liste til Den Stående Komité for Plantesundhed og til medlemsstaterne. Områder i Portugal, der ikke er medtaget på denne liste, betragtes som afgrænsede områder.

▼M2

Listen opdateres i overensstemmelse med resultaterne af de i artikel 4 omhandlede officielle kontroller og med oplysninger anmeldt i henhold til artikel 16, stk. 1, i direktiv 2000/29/EF.

▼B

Artikel 6

Beslutning 2001/218/EF ophæves.

Artikel 7

Denne beslutning er rettet til medlemsstaterne.

BILAG

Med henblik på anvendelsen af artikel 2 skal følgende betingelser overholdes:

▼M5

1. Uden at det berører bestemmelserne i punkt 2, gælder følgende for flytninger fra afgrænsede områder til ikke-afgrænsede områder i medlemsstaterne eller til tredjelande og flytninger fra den del af de afgrænsede områder, hvor fyrretræsnematoden vides at forekomme, til den del af de afgrænsede områder, der er udpeget som stødpudezone:

a) Modtagelige planter, hvis bestemmelsessted ligger i Fællesskabet, skal være ledsaget af et plantepas, som er udfærdiget og udstedt i henhold til Kommissionens direktiv 92/105/EØF ( 4 ): — efter at planterne er blevet officielt undersøgt og fundet fri for tegn eller symptomer på angreb af fyrretræsnematoden, og — efter at der ikke er iagttaget symptomer på angreb af fyrretræsnematoden på produktionsstedet eller i dets umiddelbare nærhed siden begyndelsen af den sidste, afsluttede vækstperiode.

b) Modtageligt træ og isoleret bark, dog ikke træ i form af: — flis, spåner og affald, som helt eller delvist kommer fra disse nåletræer — pakkasser, tremmekasser, tromler og lignende — lastpaller og lignende samt pallerammer og lignende — stuvholt, afstandsklodser og -ribber men inklusive træ, der ikke har bevaret sin naturlige runding, må ikke forlade det afgrænsede område; den ansvarlige offentlige myndighed kan indrømme en undtagelse fra dette forbud, såfremt træet eller den isolerede bark, hvis bestemmelsessted ligger i Fællesskabet, ledsages af det i litra a) omhandlede plantepas, efter at træet eller den isolerede bark ved en passende varmebehandling har opnået en kernetemperatur på mindst 56 °C i 30 minutter, således at det er fri for levende fyrretræsnematoder.

c) Modtageligt træ i form af flis, spåner og affald, der helt eller delvist hidrører fra disse nåletræer, må ikke forlade det afgrænsede område; den ansvarlige offentlige myndighed kan indrømme en undtagelse fra dette forbud, såfremt det pågældende træ, hvis bestemmelsessted ligger i Fællesskabet, ledsages af det i litra a) omhandlede plantepas, efter at træet har været underkastet passende gasning for at sikre, at det er fri for levende fyrretræsnematoder.

▼M6

d) Modtageligt træ i form af stuvholt, afstandsklodser og ribber, inklusive træ, der ikke har bevaret sin naturlige runding, og i form af pakkasser, dog ikke pakkasser, der udelukkende er fremstillet af træ med en tykkelse på 6 mm eller derunder, tremmekasser, tromler og lignende, lastpaller og lignende samt pallerammer, hvad enten de anvendes ved transport af alle slags genstande eller ej, må ikke forlade det afgrænsede område; den ansvarlige offentlige myndighed kan indrømme en undtagelse fra dette forbud, såfremt det pågældende træ har været underkastet en af de godkendte behandlinger, der er omhandlet i bilag I til FAO's internationale standard for plantesundhedsforanstaltninger nr. 15 om »Guidelines for regulating wood packaging material in international trade«, og er blevet mærket i overensstemmelse med bilag II til den pågældende standard.

▼M5

Den ansvarlige offentlige myndighed giver forarbejdningsvirksomhederne tilladelse til at foretage de i litra b), c) og d) nævnte behandlinger og til at udstede de i litra a) nævnte plantepas for modtageligt træ som omhandlet i litra b) og c) eller til at mærke modtageligt træ som omhandlet i litra d) i overensstemmelse med FAO's internationale standard for plantesundhedsforanstaltninger nr. 15. Der foretages regelmæssigt offentlige inspektioner på de godkendte forarbejdningsvirksomheder for at kontrollere behandlingens effektivitet og træets sporbarhed.

Kommissionen udarbejder en liste over de forarbejdningsvirksomheder, der er godkendt af den ansvarlige offentlige myndighed, og sender denne liste til Den Stående Komité for Plantesundhed og medlemsstaterne. Listen ajourføres i overensstemmelse med resultaterne af de offentlige inspektioner, der foretages for at kontrollere behandlingens effektivitet og træets sporbarhed, og i overensstemmelse med de resultater, der indberettes i henhold til artikel 16, stk. 1, i direktiv 2000/29/EF.

Portugal sikrer, at kun forarbejdningsvirksomheder, der er optaget på listen, får tilladelse til at udstede de i litra a) nævnte plantepas for modtageligt træ som omhandlet i litra b) og c) eller til at mærke modtageligt træ som omhandlet i litra d) i overensstemmelse med FAO's internationale standard for plantesundhedsforanstaltninger nr. 15.

Den godkendte forarbejdningsvirksomhed anbringer det i litra a) nævnte plantepas eller det mærke, der er omhandlet i FAO's internationale standard for plantesundhedsforanstaltninger nr. 15, på alle enheder af modtageligt træ, modtagelig bark og modtagelige planter, der flyttes.